Na podlagi osmega odstavka 40. člena v zvezi z četrtim odstavkom 94. člena  Zakona o učinkoviti rabi energije (Uradni list RS, št. 158/20) minister za infrastrukturo izdaja
PRAVILNIK

o spremembah in dopolnitvah Pravilnika o usposabljanju, licencah in registru licenc neodvisnih strokovnjakov za redne preglede klimatskih sistemov
1. člen

V Pravilniku o usposabljanju, licencah in registru licenc neodvisnih strokovnjakov za redne preglede klimatskih sistemov (Uradni list RS, št. 18/16 in 158/20 – ZURE) se v 1. členu za besedilom »določa program usposabljanja,« doda besedilo »vsebino dopolnilnega usposabljanja,«. 
 2. člen

Za 10. členom se doda nov 10.a člen, ki se glasi:

»10.a člen

(dopolnilno usposabljanje)
(1) Imetnik licence neodvisnega strokovnjaka se mora pri izvajalcu usposabljanja vsakih pet let po pridobitvi licence udeležiti dopolnilnega usposabljanja brez preizkusa znanja.

(2) Dopolnilno usposabljanje traja najmanj 4 ure in vključuje novosti na področjih iz Priloge 1 tega pravilnika ter ugotovitve iz izvedenih nadzorov nad izvajanjem rednih pregledov klimatskih sistemov.
(3) Po udeležbi na dopolnilnem usposabljanju se izda potrdilo o opravljenem dopolnilnem usposabljanju.
(4) Potrdilo o opravljenem dopolnilnem usposabljanju se izda na obrazcu iz Priloge 6, ki je sestavni del tega pravilnika.«.
3. člen

V 16. členu se za besedo »strokovnjaka,« doda besedilo »in dopolnilno usposabljanje«.
4. člen
V 17. členu se v 3. točki pika nadomesti s podpičjem in se doda nova 4. točka, ki se glasi:

»4. razpolaga z ustrezno informacijsko in telekomunikacijsko opremo za izvajanje usposabljanja na daljavo.«.
5. člen

V 18. členu se doda nov tretji odstavek, ki se glasi:

»(3) Izvajalec usposabljanja v roku osmih dni po izvedenem dopolnilnem usposabljanju ministrstvu posreduje seznam neodvisnih strokovnjakov, ki so se udeležili dopolnilnega usposabljanja.«.
6. člen

19. člen se spremeni tako, da se glasi:

»19. člen

(vsebina registra)

V register licenc neodvisnih strokovnjakov (v nadaljnjem besedilu: register) se vpisujejo naslednji podatki:

1. osebni podatki o neodvisnem strokovnjaku: osebno ime, naslov prebivališča, strokovni ali znanstveni naslov, datum in kraj rojstva, po potrebi vrsta specializacije in podatki o objavah, telefonska številka, naslov elektronske pošte;
2. podatki o licenci:

· številka in datum izdaje odločbe o licenci,

· številka in datum potrdila o uspešno opravljenem usposabljanju in potrdila o opravljenem dopolnilnem usposabljanju,
· številka in datum odločbe o odvzemu licence.«.
7. člen

V 20. členu se v drugem odstavku besedilo »prenehanju veljavnosti licence« nadomesti z besedilom »odvzemu licence«.
8. člen

V 22. členu se v drugem odstavku besedilo »prenehanjem veljavnosti licence« nadomesti z besedilom »odvzemom licence«.

9. člen
V Prilogi 1 se 1. točka spremeni tako, da se glasi:
»1. Predpisi in dokumentacija v zvezi s klimatskimi sistemi

1.1. Zakonodaja s področja energetike
1.2. Zakonodaja s področja graditve 
1.3. Pravilnik s področja rednih pregledov klimatskih sistemov

1.4. Pravilnik s področja prezračevanja in klimatizacije stavb

1.5. Dokumentacija o klimatskih sistemih«.
10. člen
V Prilogi 2 se število »14« nadomesti s številom »10«. 
11. člen
Priloga 3 se nadomesti z novo Prilogo 3, ki je kot priloga sestavni del tega pravilnika.
12. člen
Priloga 4 se nadomesti z novo Prilogo 4, ki je kot priloga sestavni del tega pravilnika.

13. člen
V Prilogi 5 se besedilo »Energetskega zakona« nadomesti z besedilom »Zakona o učinkoviti rabi energije«, briše pa se besedilo »Veljavno do:«.
14. člen
Za Prilogo 5 se doda nova Priloga 6, ki je kot priloga sestavni del tega pravilnika.
PREHODNA IN KONČNA DOLOČBA
11. člen

(izdaja novih licenc)

(1) Licence, izdane v skladu s Pravilnikom o usposabljanju, licencah in registru licenc neodvisnih strokovnjakov za redne preglede klimatskih sistemov (Uradni list RS, št. 18/16 in 158/20 – ZURE), veljajo kot licence za nedoločen čas, izdane v skladu s tem pravilnikom.

(2) Ministrstvo po uradni dolžnosti izda neodvisnim strokovnjakom nove odločbe o izdaji licence v petih mesecih po uveljavitvi tega pravilnika, hkrati pa se izda nova izkaznica.
12. člen
Ta pravilnik začne veljati petnajsti dan po objavi v Uradnem listu Republike Slovenije.

Priloga 3: Vloga za izdajo licence neodvisnega strokovnjaka za redne preglede klimatskih sistemov
Priloga 4: Licenca neodvisnega strokovnjaka za redne preglede klimatskih sistemov

Priloga 6: Potrdilo o udeležbi na dopolnilnem usposabljanju.
